text: Umuligt at få en Michelin-stjerne i Sydjylland
  14 marts 2012 kl. 14.49
  I dag blev det offentliggjort, hvilke danske restauranter der i år får tildelt de populære Michelin-stjerner.
  De er alle fra København. Det er umuligt at få en Michelin-stjerne i Sydjylland.
  I alt modtog 13 danske restauranter de eftertragtede stjerner, men fælles for dem alle er, at de ligger i København. Michelin kommer ikke forbi provinsen, og det går for eksempel udover restaurant "10 Trin Ned" i Fredericia. 
  Restauranten har eller fået et hav af fremragende anmeldelser og anerkendelser.
  Indehaver og køkkenchef på Ti Trin Ned Rainer Gasner synes, det er forkert, at Michelins inspektører ikke kommer uden for København.
  Men han og konen Mette tager det dog ikke så tungt. Deres restaurant er nemlig meget velrenomeret.
  